Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր ՈՒ Մ

**<< Հայաստանի Հանրապետության կառավարության 2011 թվականի հուլիսի 21-ի N 1151-Ն որոշման մեջ փոփոխություններ կատարելու մասին>> Հայաստանի Հանրապետության կառավարության որոշման նախագծի**

1. **Անհրաժեշտությունը**

 Հայաստանի Հանրապետության կառավարության 2011 թվականի հուլիսի 21-ի <<Արփի լիճ>> ազգային պարկի սահմանների նկարագիրը, հատակագիծը, տարածքի չափը հաստատելու և հողերի նպատակային նշանակությունը փոփոխելու մասին>> N 1151-Ն որոշման մեջ փոփոխություններ կատարելու անհրաժեշտությունը առաջ է եկել Հայաստանի Հանրապետության կառավարության 2016 թվականի մարտի 31-ի <<Հող հատկացնելու ևՀայաստանի Հանրապետության կառավարության 2011 թվականի հուլիսի 21-ի N 1151-Ն որոշման մեջ փոփոխություններ կատարելու մասին>> N 368-Ն որոշման 3-րդ կետի 1-ին ենթակետի պահանջներից և ՀՀ Շիրակի մարզի Արփի համայնքի Շաղիկ գյուղի և <<Արփի լիճ>> ազգային պարկի տարածքների վիճելի հատվածների ճշգրտումների և ուսումնասիրման աշխատանքների արդյունքում:

**Ընթացիկ իրավիճակը և խնդիրները**

 Ըստ 2014թ. հողային հաշվեկշռի, Արփի համայնքի Շաղիկ գյուղի վարչական տարածքը կազմում է ընդամենը 5460.6 հա, որից 4225,09 հա հատուկ պահպանվող տարածքների հողեր են:

ՀՀ Շիրակի մարզի Արփի համայնքի Շաղիկ գյուղի և <<Արփի լիճ>> ազգային պարկի տարածքների վիճելի հատվածների ուսումնասիրման աշխատանքների արդյունքում պարզվել է, որ Արփի համայնքի Շաղիկ գյուղի գյուղատնտեսական նշանակության հողերը ներկայումս չեն բավարարում համայնքում անասնապահության կարիքները հոգալու համար: Համայնքի բնակավայրին անմիջական հարակից` ազգային պարկին պատկանող 140 հա տարածքը նախկինում բնակիչների կողմից օգտագործվել է որպես խոտհարք՝ անասնապահության նպատակով: Դրա հետ կապված <<Արփի լիճ>> ազգային պարկի պահպանության և օգտագործման աշխատանքներն պատշաճ իրականացնելու համար առաջ են եկել մի շարք դժվարություններ:

1. **Տվյալ բնագավառում իրականացվող քաղաքականությունը**

<<Արփի լիճ>> ազգային պարկի պահպանությունը և օգտագործումն իրականացնում է ՀՀ բնապահպանության նախարարության <<Արփի լիճ>> ազգային պարկ>> պետական ոչ առևտրային կազմակերպությունը:

Որոշման նախագծով նախատեսվում է ՀՀ Շիրակի մարզի Արփի համայնքի Շաղիկ գյուղում անասնապահության կարիքները հոգալու համար համապատասխան հողատարածք հատկացնել համայնքին, որը կենսաբազմազանության տեսակետից իրենից էյական արժեք չի ներկայացնում:

**Կարգավորման նպատակը և բնույթը**

Ներկայացված որոշման նախագծի նպատակը <<Արփի լիճ>> ազգային պարկի սահմանների ճշգրտման և քարտեզագրման միջոցով պարկի տարածքի էտալոնային, գիտական, տնտեսական արժեք ներկայացնող բնական համակարգերի և դրանց բաղադրիչների պահպանության, բնական վերարտադրության և օգտագործման ապահովումն է:

ՀՀ Շիրակի մարզի Արփի համայնքի Շաղիկ գյուղի գյուղատնտեսական նշանակության հողերը ներկայումս չեն բավարարում համայնքում անասնապահության կարիքները հոգալու համար և առաջ են բերել մի շարք սոցիալ տնտեսական խնդիրներ: Հաշվի առնելով վերը նշված հանգամանքը, խնդրին լուծում տալու համար անհրաժեշտ է համայնքի անմիջական հարակից` ազգային պարկին պատկանող 140 հա տարածքը, որը նախկինում բնակիչների կողմից օգտագործվել է անասնապահության նպատակով հատկացնել Արփի համայնքի Շաղիկ գյուղին, որպես խոտհարք օգտագործելու համար:

1. **Նախագծի մշակման գործընթացում ներգրավված ինստիտուտները և անձինք**

ՀՀ կառավարության որոշման նախագծի մշակման աշխատանքների ընթացքում, հաշվի են առնվել <<Արփի լիճ>> ազգային պարկի տարածքի արժեքավոր էկոհամակարգերի տեղաբաշխվածությունը, ֆլորայի և ֆաունայի տեսակային կազմը, տարածվածությունը /արեալը/, բնորոշ ապրելավայրերը, լանդշաֆտային առանձնահատկությունները, ինչպես նաև տարածաշրջանի համայնքների սոցիալտնտեսական խնդիրները: Որոշման նախագծում <<Արփի լիճ>> ազգային պարկի տարածքի սահմանների ճշգրտման, քարտեզագրման և սահմանների նկարագրման աշխատանքներն իրականացվել են <<Կ.Ազարյան >> Ա/Ձ -ի կողմից:

ՀՀ Շիրակի մարզի գյուղական համայնքների և <<Արփի լիճ>> ազգային պարկի տարածքների վիճելի հատվածների ուսումնասիրման աշխատանքներին մասնակցել են ՀՀ բնապահպանության նախարարության, <<Արփի լիճ>> ազգային պարկ>> ՊՈԱԿ-ի, ՀՀ կառավարությանն առընթեր անշարժ գույքի կադաստրի պետական կոմիտեի, ՀՀ Շիրակի մարզպետարանի և ՀՀ Շիրակի մարզի Արփի համայնքի Շաղիկ գյուղի ներկայացուցիչները:

1. **Ակնկալվող արդյունքը**

Սահմանված կարգով ազգային պարկի և ՀՀ Շիրակի մարզի Արփի համայնքի Շաղիկ գյուղի ճշգրտված և նկարագրված սահմանների հաստատումը թույլ կտա օրենսդրությամբ սահմանված կարգով <<Արփի լիճ>> ազգային պարկ>> պետական ոչ առևտրային կազմակերպությանը անհատույց /անժամկետ/ օգտագործման իրավունքով ամրացված <<Արփի լիճ>> ազգային պարկի տարածքում առավել արդյունավետ կազմակերպել և իրականացնել ազգային պարկի պահպանության ու վերակագնման աշխատանքները : Նպաստավոր պայմաններ կստեղծվեն համայնքների հետ բնապահպանական և սոցիալտնտեսական խնդիրները լուծելու համար:

ՏԵՂԵԿԱՆՔ

Իրավական ակտն ընդունելու կապակցությամբ ՀՀ պետական բյուջեում

ծախսերի կամ եկամուտների փոփոխման վերաբերյալ

 <<Հայաստանի Հանրապետության կառավարության 2011 թվականի հուլիսի 21-ի N 1151-Ն որոշման մեջ փոփոխություններ կատարելու մասին>> Հայաստանի Հանրապետության կառավարության որոշման նախագծի ընդունման հետ կապված Հայաստանի Հանրապետության պետական բյուջեի եկամտային և ծախսային մասերում փոփոխություններ չեն նախատեսվում:

ՏԵՂԵԿԱՆՔ

Իրավական ակտերում փոփոխություններ և լրացումներ կատարելու

անհրաժեշտության մասին

<<Հայաստանի Հանրապետության կառավարության 2011 թվականի հուլիսի 21-ի N 1151-Ն որոշման մեջ փոփոխություններ կատարելու մասին>> Հայաստանի Հանրապետության կառավարության որոշման նախագծի ընդունման հետ կապված այլ իրավական ակտերում փոփոխություններ և լրացումներ կատարելու անհրաժեշտություն չկա: